— Чытанасць твораў за мяжой — актуальнае пытанне для беларускай літаратуры. Тут трэба гаварыць пра пераклады. Тое, што беларуская літаратура мала перакладзеная на так званыя вялікія мовы — гэта праблема недахопу перакладчыкаў, прычым замежных. Але іх становіцца ўсё больш і больш. Усе людзі, якія пішуць у Беларусі, гэта адчуваюць. І называць нейкую літаратуру малой, таму што перакладаў з гэтай мовы мала, па меншай меры некарэктна.